pythainlp/thai-wiki-dataset-v3 huggingface dataset:
แกออร์กี ดีมีตรอฟ

แกออร์กี ดีมีตรอฟ มีไคลอฟ (Гео̀рги Димитро̀в Миха̀йлов) หรือเป็นที่รู้จักในชื่อ เกออร์กี มีฮาอิลโลวิช ดีมีตรอฟ (Гео́ргий Миха́йлович Дими́тров) เป็นนักการเมืองคอมมิวนิสต์ชาวบัลแกเรีย เขาเป็นผู้นำคอมมิวนิสต์คนแรกของสาธารณรัฐประชาชนบัลแกเรีย ตั้งแต่ปี 1946 ถึงปี 1949
หลังการอสัญกรรมของดีมีตรอฟ รัฐบาลบัลแกเรียได้นำร่างของเขาไปไว้ที่สุสานแกออร์กี ดีมีตรอฟ จนหลังการล่มสลายของระบอบคอมมิวนิสต์ในบัลแกเรียร่างของเขาถูกฝังที่สุสานกลางที่นครโซเฟียในปี 1990 ส่วนสุสานเดิมถูกรื้อถอนในปี 1999
== หนังสือเพื่มเติม ==
Marietta Stankova, Georgi Dimitrov: A Life, London: I. B. Tauris, 2010
Dalin and Firsov, Dimitrov and Stalin, 1934-1943: Letters from the Soviet Archives, New Haven: Yale University Press, 2000
Dimitrov and Banac, The Diary of Georgi Dimitrov, 1933-1949, New Haven: Yale University Press, 2003
== แหล่งข้อมูลอื่น ==
Georgi Dimitrov Reference Archive at Marxist Internet Archive.
Georgi Dimitrov: 90th Birth Anniversary, containing biographical information.
共产国际为中共提供财政援助情况之考察 Yang Kuisong:Study on the financial assisitants to CCP by Comintern 
抗战期间共产国际与中共关系文献资料述评 Yang Kuison:The analysis of historical documents between Comintern and CCP during the Sino-Japanese War.  
Video A Better Tomorrow: The Georgi Dimitrov Mausoleum  from UCTV (University of California)
บุคคลที่เกิดในปี พ.ศ. 2425
บุคคลที่เสียชีวิตในปี พ.ศ. 2492
นักลัทธิคอมมิวนิสต์
เลขาธิการพรรคคอมมิวนิสต์
ชาวบัลแกเรีย
นักการเมืองบัลแกเรีย
นายกรัฐมนตรีบัลแกเรีย
อำเภออัญเซิน

อำเภออัญเซิน (Huyện Anh Sơn) เป็นอำเภอของจังหวัดเหงะอานในภูมิภาคชายฝั่งตอนกลางเหนือ ในปี ค.ศ. 2003 อำเภอมีประชากร 110,311 คน และมีเนื้อที่ 597 ตารางกิโลเมตร มีเมืองหลักคืออัญเซิน
== อ้างอิง ==
อำเภอในจังหวัดเหงะอาน
ความชั่วร้าย

ความชั่วร้าย เป็นภาวะตรงข้ามกับความดี ใช้หมายถึงการผิดศีลธรรมหรือจารีตประเพณีเป็นต้น  และนิยามได้หลายอย่างตามแต่เหตุจูงใจที่ทำ
บางศาสนาถือว่าความชั่วร้ายเป็นพลังเหนือธรรมชาติ ความดี-ความชั่วเรียกว่าบุญ-บาป ศาสนาอับราฮัมมองว่าความดี-ความชั่วเป็นคู่ปฏิปักษ์กัน และในวาระสุดท้ายความดีจะชนะ ส่วนความชั่วจะพ่ายแพ้ ศาสนาพุทธมองว่าความดีความชั่วเป็นสภาพปรุงแต่งในใจอันเป็นผลมาจากอวิชชา ผู้ตรัสรู้จึงเป็นผู้สิ้นบุญสิ้นบาป
== อ้างอิง ==
จริยธรรม
รัฐอ็อพวัลเดิน

รัฐอ็อพวัลเดิน (Kanton Obwalden) เป็นรัฐในประเทศสวิตเซอร์แลนด์ ตั้งอยู่บริเวณตอนกลางของประเทศ มีเมืองหลวงคือซาร์เนิน เป็นรัฐที่มีขนาดใหญ่เป็นอันดับที่ 19 และมีประชากรมากที่สุดเป็นลำดับที่ 24 จาก 26 รัฐสวิส
ภาคเศรษฐกิจที่สำคัญในรัฐนี้คือการปศุสัตว์ โดยเฉพาะอุตสาหกรรมนมวัวและโคเนื้อ ฟาร์มในรัฐนี้ยังคงดำเนินธุรกิจแบบครอบครัวเป็นส่วนใหญ่ จากการที่รัฐอ็อพวัลเดินตั้งอยู่บริเวณตอนกลางของเทือกเขาสวิสแอลป์ การท่องเที่ยวจึงเป็นรายได้หลักของรัฐเช่นกัน ประชากร 1 ใน 4 ของรัฐอ็อพวัลเดินมีอาชีพที่เกี่ยวข้องโดยตรงและโดยอ้อมกับภาคการท่องเที่ยว
== อ้างอิง ==
อ็อพวัลเดิน
สมเด็จพระสังฆราช (ดี)

สมเด็จพระสังฆราช นามเดิม ดี เป็นสมเด็จพระสังฆราชไทยพระองค์แรกในสมัยกรุงธนบุรี สถิต ณ วัดอมรินทรารามวรวิหาร ทรงดำรงตำแหน่งเมื่อปี พ.ศ. 2311 แต่ในปีต่อมาถูกกล่าวหาว่าสมคบกับพระนายกองบังคับเอาทรัพย์จากชาวเมื่อในค่าย สมเด็จพระเจ้ากรุงธนบุรีจึงมีรับสั่งให้สึกเสีย
== พระประวัติ ==
สมเด็จพระสังฆราช (ดี) แต่เดิมเป็นชาวกรุงศรีอยุธยา สมเด็จพระเจ้าตากสินมหาราชได้มีพระราชโองการให้สืบหาพระสงฆ์มาจัดการพระศาสนา จึงได้มีการอาราธนาพระอาจารย์ดี จากวัดประดู่โรงธรรม (วัดประดู่ทรงธรรม) มาอยู่ที่วัดบางหว้าน้อย (วัดอมรินทรารามวรวิหาร) แล้วสถาปนาเป็นสมเด็จพระสังฆราชพระองค์แรกแห่งกรุงธนบุรี เมื่อ พ.ศ. 2311 ปรากฎในพระราชพงศาวดาร ฉบับพระราชหัตถเลขา ความว่า
แต่ในปีฉลู เอกศก (พ.ศ. 2312) ก็มีรับสั่งให้สึกเสีย ตามความในพระราชพงศาวดารฉบับเดียวกันว่า
== อ้างอิง ==
เชิงอรรถ
บรรณานุกรม
สมเด็จพระสังฆราชแห่งกรุงธนบุรี
ภิกษุจากจังหวัดพระนครศรีอยุธยา
ทุ่นระเบิดมีตีนตะขาบโกลีอัท

ทุ่นระเบิดติดตาม โกไลแอธ(Leichter Ladungsträger Goliath (Sd.Kfz. 302/303a/303b))เป็นยานพาหนะวิศวกรรมทำลายล้างด้วยการควบคุมรีโมทของเยอรมัน,หรือเป็นที่รู้จักกันของสัมพันธมิตรคือ ด้วงรถถัง(beetle tank)
ได้รับการจ้างจากกองทัพเวร์มัคท์ระหว่างสงครามโลกครั้งที่สอง.มันพกวัตถุระเบิดจำนวน 60 ถึง 100 กิโลกรัม(130หรือ220 ปอนด์)ขึ้นอยู่กับรูปแบบและมีจุดมุ่งหมายเพื่อใช้วัตถุประสงค์หลายอย่าง เช่น การทำลายรถถัง การทำลายขนวนการทหารราบให้ราบคาบ และการทำลายอาคารและสะพาน
==แหล่งอ้างอิง==
Chamberlain, Peter, and Hilary Doyle (1999). Encyclopedia of German Tanks of World War Two, 2nd ed. London: Arms & Armour. ISBN 1-85409-214-6.
Gassend Jean-Loup (2014). Autopsy of a Battle, the Allied Liberation of the French Riviera, August September 1944. Atglen PA: Schiffer Publications.
Jaugitz, Markus (2001). Funklenkpanzer: A History of German Army Remote-and Radio-Controlled Armor Units, trans. David Johnston. Winnipeg, Manitoba: J.J. Fedorowicz Publishing, Inc. ISBN 0-921991-58-4.
Jentz, Thomas L. Panzer Tracts, No. 14: Gepanzerte Pionier-Fahrzeuge (Armored Combat Engineer Vehicles, Goliath to Raeumer). S. Darlington, Maryland: Darlington Productions. ISBN 1-892848-00-7
Morison, Samuel Eliot (1957). History of United States Naval Operations in World War II vol. 11. Boston, Mass.: Atlantic Monthly Press.
นาซีเยอรมนี
สกูบี้-ดู ผจญภัยไซเบอร์สเปซ

สกูบี้-ดู ผจญภัยไซเบอร์สเปซ (Scooby-Doo and the Cyber Chase) เป็นภาพยนตร์แอนิเมชันหนังแผ่นแนวนวนิยายการ์ตูนวิทยาศาสตร์ ลึกลับในปี ค.ศ. 2001 และเป็นภาพยนตร์ชุดที่สี่ของซีรีส์ สกูบี้-ดู โดยมีเรื่องราวเกี่ยวกับวัยรุ่นสี่คน แชกกี, เฟรดดี, แดฟนี, เวลมา และสุนัขพันธุ์เกรตเดนสีน้ำตาล สกูบี้-ดู ที่ถูกดูดเข้าไปในเกมซึ่งอิงจากการไขปริศนาของพวกเขา และจะกลับสู่โลกได้ก็ต่อเมื่อพวกเขาผ่านด่านในเกมทั้งหมด โดยมีไวรัสคอมพิวเตอร์มาขัดขวางในแต่ละด่าน
วิดีโอเกมจากภาพยนตร์เรื่องนี้ ใช้ชื่อว่า สกูบี้-ดู ผจญภัยไซเบอร์สเปซ เช่นเดียวกับภาพยนตร์ ตัวเกมจัดจำหน่ายโดยบริษัททีเอชคิวในปี ค.ศ. 2001 ในระบบเพลย์สเตชันและเกมบอยอัดวานซ์
== ผู้ให้เสียงพากย์ ==
สกอตต์ อินเนส พากย์เสียงเป็น สกูบี้-ดู, แชกกี โรเจอส์, ไซเบอร์สกูบี้-ดู, ไซเบอร์แชกกี และครีปเปอร์
แฟรงก์ เวลเกอร์ พากย์เสียงเป็น เฟรด โจนส์, ไซเบอร์เฟรด และนักรบในสมัยโรมัน
เกรย์ ดีไลล์ พากย์เสียงเป็น แดฟนี เบลกและไซเบอร์แดฟนี
บี. เจ. วอร์ด พากย์เสียงเป็น เวลมา ดิงค์ลีย์และไซเบอร์เวลมา
โจ อลาสคีย์ พากย์เสียงเป็น เจ้าหน้าที่เวมบลีย์
ทอม เคน พากย์เสียงเป็น เอริก ชเตาเฟิน
บ็อบ เบอร์เกน พากย์เสียงเป็น ศาสตราจารย์คอฟแมน
ไมค์กี เคลลีย์ พากย์เสียงเป็น บิล แม็กเลอมอร์
แกรี สเตอร์กิส พากย์เสียงเป็น ไวรัสคอมพิวเตอร์
เกล็น ชาดิกซ์ พากย์เสียงเป็น ปีศาจน้ำมันดิน
ไมเคิล แบรนดอน พากย์เสียงเป็น โครงกระดูก
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2544
ภาพยนตร์อเมริกัน
ภาพยนตร์ภาษาอังกฤษ
ภาพยนตร์แอนิเมชัน
พระธรรมไตรโลก (ชื่น)

พระธรรมไตรโลก  นามเดิม ชื่น เป็นพระภิกษุชาวไทยในนิกายเถรวาท อดีตเจ้าอาวาสวัดหงส์รัตนารามราชวรวิหาร และอดีตสมเด็จพระสังฆราชไทยพระองค์ที่ 3 แห่งกรุงธนบุรี
== ประวัติ ==
พระธรรมไตรโลก มีนามเดิมว่า ชื่น เป็นชาวเมืองแกลง มีสมณศักดิ์เป็นพระครูสุธรรมธีรราชมหามุนี เจ้าคณะเมืองระยอง ภายหลังจากสมเด็จพระเจ้ากรุงธนบุรีทรงสถาปนากรุงธนบุรี จึงได้ย้ายมาจำพรรษาในกรุงธนบุรี ดำรงสมณศักดิ์ที่พระโพธิวงศ์ เป็นเจ้าอาวาสวัดหงส์รัตนาราม ต่อมาได้รับการสถาปนาเป็นสมเด็จพระสังฆราช แทนสมเด็จพระสังฆราช (ศรี) ที่ถูกถอดจากสมณศักดิ์
สมเด็จพระสังฆราชชื่น เป็นพระสงฆ์ที่รอบรู้และแตกฉานในพระไตรปิฎกระดับดีเยี่ยม แม้ภายหลังจะถูกปลดออกจากตำแหน่งสมเด็จพระสังฆราช ก็ยังมีรายชื่อเป็นผู้ชำระพระอภิธรรมปิฎกในส่วนปรมัตถ์ในรัชสมัยพระบาทสมเด็จพระพุทธยอดฟ้าจุฬาโลกมหาราช และยังได้ดำรงตำแหน่งเจ้าอาวาสวัดหงส์รัตนารามจนถึงแก่มรณภาพ
== สมเด็จพระสังฆราช ==
พ.ศ. 2324 อันเป็นปีสุดท้ายแห่งรัชกาลสมเด็จพระเจ้ากรุงธนบุรี สมเด็จพระสังฆราช (ศรี) ได้ถูกถอดจากตำแหน่งเนื่องจากได้ถวายวิสัชนาร่วมกับ พระพุฒาจารย์ วัดบางหว้าน้อย (วัดอมรินทราราม) และพระพิมลธรรม วัดโพธาราม (วัดพระเชตุพนหรือวัดโพธิ์) เรื่องพระสงฆ์ปุถุชนไม่ควรไหว้คฤหัสถ์ที่เป็นอริยบุคคล เนื่องจากคฤหัสถ์เป็นหินเพศต่ำ พระสงฆ์เป็นอุดมเพศที่สูง เพราะทรงผ้ากาสาวพัสตร์และพระจาตุปาริสุทธิศีลอันประเสริฐ ดังความว่า
“ถึงมาตรว่าคฤหัสถ์เป็นพระโสดาก็ดี แต่เป็นหินเพศต่ำ อันพระสงฆ์ถึงเป็นปุถุชน ก็ตั้งอยู่ในอุดมเพศอันสูง เหตุทรงผ้ากาสาวพัสตร์ และพระจตุปาริสุทธิศีลอันประเสริฐ ซึ่งจะไหว้นบคฤหัสถ์ อันเป็นพระโสดานั้นก็บ่มิควร”
ข้อวิสัชนาดังกล่าวนี้ไม่ต้องพระทัยสมเด็จพระเจ้ากรุงธนบุรี พระองค์จึงให้ถอดเสียจากตำแหน่งพระสังฆราช ลงมาเป็นพระอนุจร (พระธรรมดา) แล้วทรงตั้งพระโพธิวงศ์ เป็นสมเด็จพระสังฆราช และตั้งพระพุทธโฆษาจารย์ เป็นพระวันรัต
เมื่อเจ้าพระยามหากษัตริย์ศึกทรงปราบดาภิเษกขึ้นเป็นพระบาทสมเด็จพระบรมราชาธิราชรามาธิบดีเมื่อ พ.ศ. 2325 แล้ว ก็โปรดให้ถอดยศสมเด็จพระสังฆราช (ชื่น) วัดหงส์ฯ ลงเป็นพระธรรมธิราราชมหามุนี ทั้งนี้ทรงมีพระปรารภว่า "มีความรู้มาก เสียดายแต่ว่ามีสันดานสอพลอ" จากนั้นก็โปรดสถาปนาพระอาจารย์ศรี วัดระฆังโฆสิตาราม ขึ้นดำรงสมณฐานันดรศักดิ์ที่ "สมเด็จพระสังฆราช" อีกคำรบหนึ่ง จึงเป็นว่า พระสังฆราช (ศรี) วัดระฆัง ได้เป็นสังฆราชสองหน พระพุทธาจารย์และพระพิมลธรรมนั้น ก็ทรงโปรดให้คืนครองสมณศักดิ์และตำแหน่งดังเดิม และโปรดให้กลับครองวัดเก่าที่เคยสถิต
== สมณศักดิ์ ==
"ไม่ปรากฏ" ได้รับพระราชทานสมณศักดิ์เป็นพระครูสัญญาบัตรที่ พระครูสุธรรมธีรราชมหามุนี
พ.ศ. 2311 ได้รับพระราชทานสมณศักดิ์เป็นพระราชาคณะที่ พระโพธิวงศ์
พ.ศ. 2324 ได้รับพระราชทานเลื่อนสมณศักดิ์เป็นสมเด็จพระสังฆราชพระองค์ที่ 3 แห่งกรุงธนบุรี
พ.ศ. 2325 ได้รับพระราชทานลดสมณศักดิ์ลงเป็นพระราชาคณะที่ พระธรรมธิราราชมหามุนี ว่าที่พระพนรัตน
พ.ศ. 2330 ได้รับพระราชทานลดสมณศักดิ์ลงเป็นพระราชาคณะที่ พระธรรมไตรโลก
==อ้างอิง==
พระธรรมไตรโลกาจารย์
สมเด็จพระสังฆราชแห่งกรุงธนบุรี
ภิกษุจากจังหวัดระยอง
เจ้าอาวาสวัดในกรุงเทพมหานคร
ธรรมไตรโลก
คณะวิทยาการเรียนรู้และศึกษาศาสตร์ มหาวิทยาลัยธรรมศาสตร์

คณะวิทยาการเรียนรู้และศึกษาศาสตร์ มหาวิทยาลัยธรรมศาสตร์ (อังกฤษ: Faculty of Learning Sciences and Education, Thammasat University) ก่อตั้งขึ้นเป็นคณะวิชาลำดับที่ 19 ของมหาวิทยาลัยธรรมศาสตร์ เมื่อวันที่ 29 กันยายน พ.ศ. 2557 รับผิดชอบการพัฒนาบุคลากรทางการเรียนรู้และการศึกษาที่เป็นผู้นำการเปลี่ยนแปลง โดยมุ่งจัดการเรียนการสอนในระดับปริญญาตรี ปริญญาโท ปริญญาเอกและนานาชาติ เพื่อสร้างพื้นที่การเรียนรู้ที่ผสมผสานศาสตร์และศิลป์ด้านต่าง ๆ เข้าด้วยกัน เพื่อให้ผู้เรียนสามารถเข้าใจความหมายของการเรียนรู้และการศึกษาจากหลากหลายสาขาวิชา คณะวิทยาการเรียนรู้ฯ มหาวิทยาลัยธรรมศาสตร์เป็นมหาวิทยาลัยแรกในประเทศไทยที่มีการสอนรายวิชา วิชาการเรียนรู้ ขึ้น อีกทั้งยังเป็นคณะแรกที่มีการผสมผสานหลักสูตรเชิงสหวิทยาการและ Active Learning เข้าด้วยกัน
== ประวัติ ==
ในปี พ.ศ. 2557 เนื่องจากมหาวิทยาลัยธรรมศาสตร์เล็งเห็นว่า การศึกษาของไทยมีการเปลี่ยนแปลงอย่างมากในทศวรรษที่ผ่านมา มีการใช้งบประมาณเพื่อการศึกษาโดยเฉลี่ยมากกว่าหนึ่งในสี่ของงบประมาณแผ่นดิน แต่การประเมินผลสัมฤทธิ์ทางการเรียนทั้งในระดับนานาชาติและระดับชาติกลับบ่งชี้ว่าคุณภาพการศึกษาของไทยกำลังตกต่ำลงโดยลำดับ มหาวิทยาลัยธรรมศาสตร์ โดยความเห็นชอบของสภามหาวิทยาลัยธรรมศาสตร์ จึงมีมติให้จัดตั้งคณะวิทยาการเรียนรู้และศึกษาศาสตร์ มหาวิทยาลัยธรรมศาสตร์ ขึ้นเมื่อวันที่ 29 กันยายน พ.ศ. 2557 ในคราวประชุมสภามหาวิทยาลัยธรรมศาสตร์ ครั้งที่ 9/2557 
== หลักสูตรการศึกษา ==
== ทำเนียบคณบดี ==
== อ้างอิง ==
== ดูเพิ่ม ==
มหาวิทยาลัยธรรมศาสตร์
โรงเรียนสาธิตแห่งมหาวิทยาลัยธรรมศาสตร์
รายชื่อคณะศึกษาศาสตร์ในประเทศไทย
== แหล่งข้อมูลอื่น ==
คณะวิทยาการเรียนรู้และศึกษาศาสตร์ มหาวิทยาลัยธรรมศาสตร์
ธ
หน่วยงานในมหาวิทยาลัยธรรมศาสตร์
พรรณนิภา จิระศักดิ์

พรรณนิภา จิระศักดิ์ หรือมีชื่อจริงว่า พรรณนิภา เครือนวล ชื่อเล่น ไก่ เป็นนักร้องหญิงชาวไทย เป็นชาวจังหวัดเชียงใหม่ตั้งแต่กำเนิด มีพี่น้องจำนวน 4 คน ซึ่งเธอเป็นบุตรคนสุดท้อง พรรณนิภาเธอโด่งดังอย่างสุดขีดในปี พ.ศ. 2537 จากเพลง "กุหลาบแดง" ซึ่งแปลมาจากเพลงจีนกลาง 九佰九拾九朵玫瑰 (กุหลาบเก้าร้อยเก้าสิบเก้าดอก) ของไถ เจิ้งเซียว
== ประวัติ ==
พรรณนิภา เริ่มต้นก่อนเข้าสู่วงการเพลงจากการเป็นนักร้องประจำตามผับและโรงแรมต่างๆ ในเชียงใหม่ จนได้มาร้องประจำอยู่ที่ โรงแรมเชียงอินทร์ และ โรงแรมแม่ปิง จนได้มาเจอกับพี่ชายของ พรพจน์ อันทนัย พี่ชายอาจารย์ได้มาเที่ยวฟังเพลงที่นี่ และชื่นชอบในน้ำเสียงของไก่ พรรณนิภา จึงได้มีการพูดคุยกันว่า มีน้องชายเป็นนักแต่งเพลง ซึ่งแต่งให้นักร้องดังมาแล้วหลายอัลบั้ม และขายได้เป็นหลักล้านทุกอัลบั้ม หลังจากคุยกันแล้ว ได้ติดต่อกับ อ.พรพจน์ และนัดไปเทสท์เสียงร้องที่กรุงเทพฯ ได้ผลเป็นที่น่าพอใจ จึงได้ทำสัญญาว่าจ้างกันตอนต้นปี 2537 เป็นต้นมา
จึงได้เกิดอัลบั้มแรกขึ้นคืออัลบั้ม "รักเกินร้อย" ที่มีเพลงกุหลาบแดงอยู่ในอัลบั้มนี้ด้วย และได้วางแผงตอนปลายปี 2537 จนโด่งดังมาถึงทุกวันนี้ งานชุด รักเกินร้อย ของไก่ พรรณนิภานอกจากเพลงกุหลาบแดงแล้วยังมีเพลงอื่นๆ อีกที่มีความเพราะไม่แพ้กันไม่ว่าจะเป็น รักเกินร้อย, ปล่อยฉันไป และเพลง ตื่นเสียที ฯลฯ สร้างยอดขายสูงถึง 2 ล้านตลับ
== ผลงาน ==
=== อัลบั้มเดี่ยว ===
รักเกินร้อย (2537) (เลปโส้)
เสียงคลื่นยังเหมือนเดิม (2540) (เลปโส้)
สาวเชียงใหม่ (2540) (เลปโส้)
สาวเจียงฮาย (2540) (เลปโส้)
เทวดาเดินดิน (2541) (เลปโส้)
ทัศนาจร (2541) (เลปโส้)
รำวงสาวบ้านแต้ (2542) (เลปโส้)
สาละวันรำวง (2542) (เลปโส้)
ว.ค. รอรัก (2542) (เลปโส้)
คู่รัก (2542) (เลปโส้)
ชีวิตกับความหวัง (2542) (เลปโส้)
เฉลิมกรุง (2542) (เลปโส้)
เฉลิมไทย (2542) (เลปโส้)
สวรรค์บนดอย (2543) (เลปโส้)
สนามอารมณ์ (2544) (เลปโส้)
ตะวันชิงพลบ (2544) (เลปโส้)
BYE BYE กรุงเทพ (2545) (เลปโส้)
MTV Design (2547) (เลปโส้)
รักข้ามขอบฟ้า (2547) (เลปโส้)
ดอกไม้มาฝาก (2547) (เลปโส้)
สาวล้านนา (เลปโส้)
เสาอากาศทองคำ (เลปโส้)
แผ่นเสียงทองคำ (เลปโส้)
เพชรอมตะ (เลปโส้)
รักเธอไม่มีวันหยุด (2553) (เลปโส้)
=== อัลบั้มพิเศษ ===
ซิดี้เลดี้ กระชากวัย (เลปโส้)
ซิดี้เลดี้ สะดุดขาไมค์ (เลปโส้)
Remember Five (2552)
อีกนิดนึง (Once & Once More) (2554) (เลปโส้)
=== Single ===
ลาบขมส้มป่อย (เพลงประกอบภาพยนตร์ ส้มป่อย) (2564)
== อ้างอิง ==
นักร้องหญิงชาวไทย
บุคคลจากจังหวัดเชียงใหม่
อันดราเด

มานูเอล อัลฟอนโซ อันดราเด โอโรเปซา (Manuel Alfonso Andrade Oropeza) เกิด 3 พฤศจิกายน ค.ศ. 1989 นักมวยปล้ำอาชีพชาวเม็กซิกันที่เซ็นสัญญากับWWEภายใต้ชื่อ อันดราเด (Andrade) เขาเป็นที่รู้จักดีในสมาคม Consejo Mundial de Lucha Libre (CMLL) ตั้งแต่ปี 2007 ถึง 2015 ภายใต้ชื่อ ลาซอมบรา (La Sombra, แปลว่า "้เงา")
==ประวัติ==
เขาได้เปิดตัวมวยปล้ำอาชีพหนึ่งเดือนก่อนวันเกิดปีที่ 14 ของเขาและเริ่มปล้ำในนาม บริลเลนต์ จูเนียร์ (Brillante Jr.) ในปี 2007 เขาเริ่มปล้ำให้สมาคม CMLL ในนาม ลาซอมบรา และได้ประสบความสำเร็จบนสังเวียนในตอนที่เขาชนะการแข่งขัน Torneo Gran Alternativa La Copa Junior Reyes del Aire Technico of the Year (2010) แชมป์ 2011 Universal Championship แชมป์ NWA World Historic Middleweight Championship และเมื่อถึงจุดหนึ่งที่เขาเป็นแชมป์สามแชมป์; Mexican National Trios Championship NWA World Historic Welterweight Championship และ CMLL World Tag Team Championship ในเวลาเดียวกัน นอกจากนี้เขายังได้ปล้ำให้กับ New Japan Pro Wrestling เป็นอดีตแชมป์ IWGP Intercontinental Champion ในขณะที่ใช้ชื่อ ลาซอมบรา, เขาเป็นหนึ่งในสมาชิกผู้ก่อตั้งกลุ่มมวยปล้ำ Los Ingobernables ("The Ungovernables"), และได้รับรางวัลหน้ากากของ El Felino, Olímpico และ Volador Jr. โดยการเอาชนะพวก Lucha de Apuestas ก่อนจะเสียหน้ากากตัวเองให้ Atlantis ในเดือนพฤศจิกายน 2015 เขาได้เซ็นสัญญากับWWE เปิดตัวในNXT ได้แชมป์ NXT เขาได้ขึ้นค่ายหลักในเดือนเมษายน 2018 และเป็นแชมป์ยูเอส ในเดือนมีนาคม 2021 ได้ลาออกจาก WWE และเซ็นสัญญากับ AEW ในเดือนมิถุนายน 2021
==แชมป์และรางวัล==
CBS Sports
*NXT Match of the Year (2018) 
Consejo Mundial de Lucha Libre
* CMLL Universal Championship (2011)
* CMLL World Tag Team Championship (1 time)&nbsp;– with Volador Jr.
* CMLL World Trios Championship (1 time) – with Máscara Dorada and La Máscara
* Mexican National Trios Championship (1 time)&nbsp;– with El Sagrado and Volador Jr.
* NWA World Welterweight Championship (1 time)
* NWA World Historic Middleweight Championship (1 time)
* NWA World Historic Welterweight Championship (2 time)
* La Copa Junior (2012)
* Cuadrangular de Parejas (2014) – with Omar Brunetti
* Reyes del Aire (2013, 2015)
* Torneo Corona (2008) – with Metalik
* Torneo Gran Alternativa (2007)&nbsp;– with Místico
* Torneo Nacional de Parejas Increibles (2013) – with Volador Jr.
* CMLL Bodybuilding Contest (2012 – Advanced)
* CMLL Tag Team of the Year (2009)&nbsp;– with Volador Jr.
* CMLL Technico of the Year (2010)
* CMLL Trio of the Year (2010)&nbsp;– with Máscara Dorada and La Máscara
Lucha Libre Azteca
* LLA Azteca Championship (1 time)
New Japan Pro-Wrestling
* IWGP Intercontinental Championship (1 time)
Pro Wrestling Illustrated
* Ranked No. 13 of the top 500 singles wrestlers in the PWI 500 in 2018
WWE
* WWE United States Championship (1 time)
* NXT Championship (1 time)
* NXT Year-End Award (1 time)
**Match of the Year (2018) 
==นัดที่เดิมพัน==
==หมายเหตุ==
==อ้างอิง==
==แหล่งข้อมูลอื่น==
นักมวยปล้ำสวมหน้ากาก
นักมวยปล้ำชาวเม็กซิโก
บุคคลจากรัฐดูรังโก
เซร์ฮิโอ โอสเมญญา

เซร์ฮิโอ โอสเมญญา (; 9 กันยายน พ.ศ. 2421 – 19 ตุลาคม พ.ศ. 2504) เป็นนักการเมืองชาวฟิลิปปินส์ ผู้ที่ได้ดำรงตำแหน่งประธานาธิบดีคนที่สามของฟิลิปปินส์ ตั้งแต่ปีพ.ศ. 2487 ถึงพ.ศ. 2489 เขาเป็นรองประธานาธิบดีของมานูเอล เอเล. เกซอน เมื่อเกซอนเสียชีวิตอย่างกะทันหันในปีพ.ศ. 2487 โอสเมญญาก็ได้ดำรงตำแหน่งแทนเมื่ออายุได้ 65 ปีกลายเป็นผู้ดำรงตำแหน่งประธานาธิบดีที่อายุมากที่สุด (ครองสถิติจนกระทั่งโรดรีโก ดูแตร์เตในวัย 71 ปี ได้รับเลือกตั้งเมื่อปีพ.ศ. 2559) เป็นผู้ก่อตั้งพรรคนาซิโอนาลิสตา โอสเมญญาเป็นชาววิซายันคนแรกที่ได้เป็นประธานาธิบดี
ก่อนที่จะได้ดำรงตำแหน่งในพ.ศ. 2487 โอสเมญญาทำหน้าที่เป็นผู้ว่าราชการจังหวัดเซบูจาก 2449 ถึง 2450 สมาชิกและประธานสภาผู้แทนราษฎรแห่งฟิลิปปินส์ตั้งแต่ 2450 ถึง 2465 และ วุฒิสมาชิกในวุฒิสภาชุดที่ 10 สิบสามปีซึ่งเขาทำหน้าที่เป็นประธานวุฒิสภาชั่วคราว ในปี 2478 ในเขาได้รับการเสนอชื่อเข้าชิงตำแหน่งประธานวุฒิสภาโดยมานูเอล เอเล. เกซอนสำหรับการเลือกตั้งประธานาธิบดีในปีนั้น ทั้งคู่ได้รับการเลือกตั้งใหม่ใน ปีพ.ศ. 2484
== อ้างอิง ==
ประธานาธิบดีฟิลิปปินส์
รองประธานาธิบดีฟิลิปปินส์
เครือรัฐฟิลิปปินส์
นักการเมืองฟิลิปปินส์
นักกฎหมายชาวฟิลิปปินส์
ประธานสภาผู้แทนราษฎรฟิลิปปินส์
รัฐมนตรีว่าการกระทรวงศึกษาธิการฟิลิปปินส์
รัฐมนตรีว่าการกระทรวงสาธารณสุขฟิลิปปินส์
รัฐมนตรีว่าการกระทรวงสวัสดิการสังคมและพัฒนาการฟิลิปปินส์
บุคคลจากเซบูซิตี
คริสต์ศาสนิกชนนิกายโรมันคาทอลิกชาวฟิลิปปินส์
ชาวฟิลิปปินส์เชื้อสายจีน
ไทยลีกดิวิชัน 1 ฤดูกาล 2545/46

ไทยลีกดิวิชัน 1 ฤดูกาล 2545/46 เป็นการแข่งขันฟุตบอลลีกระดับสองของไทย โดยเป็นฤดูกาลที่ 6 ของการแข่งขัน โดยมี 12 สโมสรร่วมการแข่งขัน โดยจัดการแข่งขันภายใต้การดูแลของ สมาคมฟุตบอลแห่งประเทศไทย ในพระบรมราชูปถัมภ์ โดยในฤดูกาลนี้ สโมสรที่จบด้วยตำแหน่งชนะเลิศ และ รองชนะเลิศ จะได้สิทธิ์เลื่อนชั้นแข่งขันใน ไทยลีก โดยอัตโนมัติ และอันดับที่ 3 จะต้องไปแข่งเพลย์ออฟ เลื่อนชั้น/ตกชั้น กับ อันดับที่ 8 ชองไทยลีก และอันดับที่ 11 และ 12 ของลีกจะตกชั้นลงไปทำการแข่งขันใน ถ้วยพระราชทาน ข. โดยอัตโนมัติ เริ่มทำการแข่งขันตั้งแต่วันที่ 16 พฤศจิกายน 2545 ถึง 11 เมษายน 2546
==สโมสรที่เข้าร่วมการแข่งขัน==
ตำรวจ (ตกชั้นมาจาก ไทยลีก 2544/45)
รัตนบัณฑิต-กรุงเทพฯ (ตกชั้นมาจาก ไทยลีก 2544/45)
ราชนาวี (ตกชั้นมาจาก ไทยลีก 2544/45)
มหาวิทยาลัยกรุงเทพ
การไฟฟ้าส่วนภูมิภาค
ทหารบก
เป๊ปซี่-ราชประชา
ชลบุรี-สันนิบาตฯ สมุทรปราการ
ธนาคารอาคารสงเคราะห์
มหาวิทยาลัยเกษตรศาสตร์
ไข่มุกดำหนองจอก (เลื่อนชั้นมาจาก ถ้วยพระราชทานประเภท ข. 2544)
เทศบาลตำบลบางพระ (เลื่อนชั้นมาจาก ถ้วยพระราชทานประเภท ข. 2544)
== ตารางคะแนนเมื่อสิ้นสุดฤดูกาล ==
(สิ้นสุดฤดูกาลแข่งขันปี 2545)
{|class="wikitable" style="text-align:center;"
|-
! อันดับ|| ทีม || แข่ง || ชนะ || เสมอ || แพ้ || ประตูได้ ||ประตูเสีย ||+/- || แต้ม
|- style="background:#D0F0C0;"
| 1 || style="text-align:left;"| มหาวิทยาลัยกรุงเทพ (C, P) || 22 || 13 || 8 || 1 || 42 || 10 || +32 || 47
|- style="background:#D0F0C0;"
| 2 || style="text-align:left;"| ราชนาวีสโมสร (P) || 22 || 12 || 6 || 4 || 35 || 22 || +13 || 42
|- style="background:#E8FFD8;"
| 3 || style="text-align:left;"| การไฟฟ้าส่วนภูมิภาค || 22 || 9 || 12 || 1 || 44 || 20 || +24 || 39
|-
| 4 || style="text-align:left;"| เทศบาลตำบลบางพระ || 22 || 10 || 6 || 6 || 24 || 22 || +2 || 36
|-
| 5 || style="text-align:left;"| มหาวิทยาลัยเกษตรศาสตร์ || 22 || 8 || 7 || 7 || 24 || 22 || +2 || 31
|-
| 6 || style="text-align:left;"| ไข่มุกดำหนองจอก || 22 || 6 || 12 || 4 || 21 || 15 || +6 || 30
|-
| 7 || style="text-align:left;"| ทหารบก || 22 || 7 || 8 || 7 || 31 || 25 || +6 || 29
|-
| 8 || style="text-align:left;"| ชลบุรี-สันนิบาตฯ สมุทรปราการ || 22 || 6 || 8 || 8 || 15 || 27 || -12 || 26
|-
| 9 || style="text-align:left;"| ตำรวจ || 22 || 6 || 7 || 9 || 33 || 33 || 0 || 25
|-
| 10 || style="text-align:left;"| รัตนบัณฑิต-กรุงเทพฯ || 22 || 7 || 4 || 11 || 24 || 39 || -15 || 25
|- style="background: #ffcccc;"
| 11 || style="text-align:left;"| เป๊ปซี่-ราชประชา (R) || 22 || 2 || 8 || 12 || 17 || 32 || -15 || 14
|- style="background: #ffcccc;"
| 12 || style="text-align:left;"| ธนาคารอาคารสงเคราะห์ (R) || 22 || 1 || 4 || 17 || 19 || 62 || -43 || 7
|-
== ผู้ทำประตูสูงสุด ==
สิ้นสุดเมื่อ 11 เมษายน 2546
15 ประตู
กฤษขจร วงษ์รัตนะ - (การไฟฟ้าส่วนภูมิภาค)
13 ประตู
วุฒิชัย อะสุชีวะ - (ราชนาวี)
9 ประตู
จักรพงษ์ พงศ์พิทักษ์ - (การไฟฟ้าส่วนภูมิภาค)
ซารีฟ สายนุ้ย - (มหาวิทยาลัยกรุงเทพ)
สุเทพ หนักแน่น - (ตำรวจ)
8 ประตู
ประวิทย์ โสมีชัย - (มหาวิทยาลัยเกษตรศาสตร์)
6 ประตู
สุริยพงษ์ ศิลาปฏิพันธ์ - (เทศบาลตำบลบางพระ)
วัชรกร อันทะคำภู - (ทหารบก)
ธีรยุทธ สืบศิลป์ - (มหาวิทยาลัยกรุงเทพ)
== อ้างอิง ==
2545/46
ฟุตบอลในประเทศไทยปี พ.ศ. 2545
ฟุตบอลในประเทศไทยปี พ.ศ. 2546
Boyfriend แฟนผมเป็นผู้ชาย

Boyfriend แฟนผมเป็นผู้ชาย (บอยเฟรนด์ แฟนผมเป็นผู้ชาย) เป็นภาพยนตร์ไทยสร้างจากการ์ตูน Yaoi ฝีมือคนไทยที่เคยโด่งดังเมื่อ 9 ปีก่อน จากเว็บพันทิป.คอม โดยออกฉายเมื่อวันที่ 13 ตุลาคม พ.ศ. 2559 เฉพาะที่ เมเจอร์รัชโยธิน , เอสพลานาด รัชดาภิเษก , โลตัสบางกะปิ , เซ็นทรัลพลาซา อุดรธานี , อีจีวี ขอนแก่น , เซ็นทรัลเฟสติวัล เชียงใหม่ และ เซ็นทรัลพลาซา เชียงใหม่ แอร์พอร์ต นำแสดงโดย โบอิ้ง-สิปปวิศว์ เดชะพหุล, แม็ค-ณัชพล กวยเงิน และ เบสท์-กัญจน์ ศรีวรรณวัฒน์
จากการ์ตูนโด่งดังเมื่อ 9 ปีก่อน “Boyfriend แฟนผมเป็นผู้ชาย” มีผู้ติดตามอ่านกันมากมาย จนได้รับการโหวตให้เป็นกระทู้แนะนำอันดับหนึ่งของเว็บ pantip ทุกตอนที่โพสต์ และยังได้มีผู้ชื่นชอบให้ความสนใจด้วยการแชร์ต่อๆกันในโลกโซเชียลอย่างแพร่หลาย จึงเป็นที่มาและแรงบันดาลใจของผู้กำกับ โน้ต-สราวุธ อินทรพรหม  ที่ได้หยิบนำการ์ตูนเรื่องนี้ขึ้นมาปัดฝุ่น และทำเป็นภาพยนตร์แนวชายรักชาย ตามสไตล์ของตนเอง
== เรื่องย่อ ==
"เต้ย"(แสดงโดย: โบอิ้ง-สิปปวิศว์ เดชะพหุล) เด็กหนุ่มจากเชียงใหม่ ย้ายมาเรียนที่กรุงเทพฯตามลำพัง เขาได้รู้จักกับเด็กหนุ่มเกเรชื่อ "เอก"(แสดงโดย: แม็ค-ณัชพล กวยเงิน) ซึ่งเข้ามาตีสนิทกับเขาด้วยวัตถุประสงค์บางอย่าง จนวันเวลาผ่านไป ได้มีเหตุการณ์ต่างๆเกิดขึ้นกับทั้งสองมากมาย ทำให้ทั้งคู่รู้สึกผูกพันกัน จนกลายเป็นความรัก? แต่ทว่า ความรักของทั้งสองได้ถูกจับตามองโดยเหล่าเพื่อนๆในโรงเรียนทั้งคู่ต่างถูกเพื่อนล้อเลียน กลั่นแกล้ง และเกลียดชัง เต้ยกับเอกจะ ตัดสินใจทำอย่างไรต่อไปกับชีวิต
== นักแสดงนำ ==
สิปปวิศว์ เดชะพหุล รับบทเป็น...เต้ย
คาแรคเตอร์: เต้ย เป็นเด็กที่ขี้เกรงใจคน เป็นคนประเภทที่เวลาไม่พอใจอะไร มักเก็บไว้ในใจเสมอ มักไม่พูดออกมาตรงๆ จนทำให้เรื่องบานปลาย กลายเป็นปัญหา
ณัชพล กวยเงิน รับบทเป็น...เอก
คาแรคเตอร์: เอก เป็นเด็กที่มีนิสัยร่าเริง เอาแต่ใจ ไม่ค่อยแคร์ความรู้สึกของคนอื่น  เป็นคนที่ไม่เคยคิดร้ายอะไรกับใคร เพียงแค่ทำทุกอย่างให้บรรลุเป้าหมาย โดยไม่เคยสนใจถามความรู้สึกของคนอื่นเท่านั้น
กัญจน์ ศรีวรรณวัฒน์ รับบทเป็น...ไมค์
คาแรคเตอร์: ไมค์ เป็นเด็กที่ชอบแกล้งคนอื่น ชอบแหย่เพื่อน ไม่ถึงกับเป็นคนไม่ดี ลึกๆแล้วก็เป็นคนรักเพื่อน แค่เป็นคนที่สนุกที่ได้เห็นคนอื่นมีปฏิกิริยาตื่นเต้นตกใจหรือหวาดกลัว ไปตามแผนที่ตัวเองวางไว้
== นักแสดงสมทบ ==
เอมิกา ดวงจรัส รับบทเป็น...ฝน
พีระภาส จันฤๅชัย รับบทเป็น...ปอนด์
ณัฐวัฒน์ ทองเงิน รับบทเป็น...เกื้อ
อุ้มพลล กิติกัมรา รับบทเป็น...ผู้กำกับหนังเกย์
ชรินทร์ บุญยัง รับบทเป็น...ดาราหนังเกย์1
เสือใหญ่ รัชชานนท์ รับบทเป็น...ดาราหนังเกย์2
เคน พัชรกรณ์ รับบทเป็น...ดาราหนังเกย์3
พัศพงศ์ ดวงประสิทธิ์ รับบทเป็น...ครู
== อ้างอิง ==
ตัวอย่าง Boyfriend..แฟนผมเป็นผู้ชาย (Official Trailer) 13 ตุลานี้ในโรงภาพยนตร์
เรื่องย่อภาพยนตร์ BOYFRIEND แฟนผมเป็นผู้ชาย
หนังน่าดู "Boyfriend..แฟนผมเป็นผู้ชาย" จากการ์ตูนดังสู่หนังโรง
‘Boyfriend แฟนผมเป็นผู้ชาย’ การ์ตูนโด่งดังในตำนานจากเว็บ Pantip สู่ภาพยนตร์
ภาพยนตร์ไทย
ภาพยนตร์ที่ออกฉายในปี พ.ศ. 2559
ภาพยนตร์เกี่ยวกับความหลากหลายทางเพศ
ภาพยนตร์รัก